জ্ঞানোদয়
জ্ঞানোদয় ঊনবিংশ শতাব্দীতে বাংলা ভাষায় প্রকাশিত মাসিক কিশোর পত্রিকা। এটি বাঙালি তথা দেশীয় পরিচালিত প্রথম শিশুপাঠ্য পত্রিকা। ১৮৩১ খ্রিষ্টাব্দের ডিসেম্বর মাসের ৩১ তারিখে এই পত্রিকাটির প্রথম সংখ্যা কলকাতায় প্রকাশিত হয়েছিল। পত্রিকাটির সম্পাদক ছিলেন রামচন্দ্র মিত্র এবং কৃষ্ণধন মিত্র। মূলত, বালক বালিকাদের শিক্ষাদানের জন্য এই পত্রিকাতে তাদের উপযোগী নীতিকথা, ইতিহাস, ভূগোল ইত্যাদি স্থান পেতো। তবে এই পত্রিকাটির ২০টি সংখ্যা প্রকাশের পর বন্ধ হয়ে গিয়েছিল।